รุ้สึกปวดท้อง ถ้าใด้ผายลมอาการปวดจะเบา เวลากดท้องล่างซ้ายห่างจากสะดือปะมาน10เซนเวลาเอามือกดจะมีอาการปวดหน่องๆ แบบนี้เป็นเพราะอะไรครับคุณ ขอบครับ
สวัสดีค่ะ หากอาการปวดท้องหายไป เมื่อได้ผายลมออกมา และเมื่อกดบริเวณช่องท้องน้อยด้านซ้าย จะมีอาการปวดหน่วงๆ อาจมีสาเหตุจากการที่มีอุจจาระค้างอยู่ในลำไส้มาก หรือมีอาการท้องผูกอยู่ หรืออาจเกิดจากมีท้องเสีย ลำไส้อักเสบติดเชื้ออยู่ก็ได้ดังนั้น หากไม่ได้มีอาการท้องเสีย แต่มีท้องผูก หรือไม่ค่อยถ่ายอุจจาระ ก็ควรพยายามอย่าให้ท้องผูก ให้มีการถ่ายอุจจาระทุกวัน โดยการดื่มน้ำเปล่ามากๆ ทานผักและผลไม้ให้เพียงพอ ออกกำลังกายสม่ำเสมอเพื่อให้ลำไส้เคลื่อนไหว เป็นต้น และไม่ควรทานอาหารที่ย่อยยาก เช่น ทานเนื้อสัตว์ในปริมาณมาก เป็นต้นแต่หากมีอาการของท้องเสีย หรือถ่ายบ่อยมากกว่า 3 ครั้งใน 1 วัน ก็ควรดื่มน้ำเกลือแร่ ทานอาหารอ่อน อาหารที่ย่อยง่าย ปรุงสุกสะอาด และอาจทานคาร์บอนเพื่อช่วยดูดซึมสารพิษ ซึ่งอาการก็มักจะหายไปเองในที่สุดค่ะนอกจากนี้ หากมีอาการปวดเฉพาะเวลาที่กดหน้าท้อง อาจเกิดจากกล้ามเนื้อหน้าท้องอักเสบอยู่ก็ได้ค่ะ ดังนั้น ก็ไม่ควรไปกดหน้าท้องบ่อยๆ งดการยกของหนัก งดการออกกำลังกายและเล่นกีฬาต่างๆค่ะหรือหากมีการคลำได้ก้อนที่ขาหนีบร่วมด้วย ก็อาจเกิดจากการเป็นไส้เลื่อนก็ได้ค่ะแนะนำควรสังเกตอาการ หากอาการปวดท้อง ปวดรุนแรงขึ้นเรื่อยๆ ปวดแม้จะไม่ได้กดท้อง หรือปวดต่อเนื่องนานหลายวัน หรือมีอาการผิดปกติอื่นๆ เช่น มีไข้ ถ่ายเป็นเลือด มีน้ำหนักลด เบื่ออาหาร คลำได้ก้อนที่ขาหนีบหรือัณฑะ เป็นต้น ก็ควรไปพบแพทย์เพื่อตรวจหาสาเหตุค่ะ